
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

326. Συμπλήρωση του ΠΔ 1/1986 "Περί του καθορι¬ 
σμού αρμοδιοτήτων του Υπουργείου Αιγαίου". 1 

327. Τροποποίηση των διατάξεων του Π.Δ 1161/1977 
"Περί των μεγίστων ορίων διαστάσεων και βαρών 
των αυτοκινήτων οχημάτων, αρθρωτών οχημάτων, 
ρυμουλκούμενων υπό αυτοκινήτων και συρμών"... 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 326 
Συμπλήρωση του ΠΔ 1/1986 "Περί του καθορισμού αρ¬ 
μοδιοτήτων του Υπουργείου Αιγαίου". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 παρ. 4 εδ. πρώτο του Ν. 1558/1985 
"Κυβέρνηση και Κυβερνητικά Όργανα" (ΦΕΚ Α' 137). 

β) Του ΠΔ 1/1986 "Καθορισμός αρμοδιοτήτων του Υ¬ 
πουργείου Αιγαίου" (ΦΕΚ Α'). 

γ) Του εδ. β'τηςπαρ. 9του άρθρου 25του Ν. 2508/1997 
"Βιώσιμη οικιστική ανάπτυξη τωνπόλεων και οικισμώντης 
χώρας και άλλες διατάξεις" (ΦΕΚ Α' 124). 

δ) Της ΥΑ ΔΔΟ/Φ. 101.22/4724/8.5.2000 "Τροποποίηση 
απόφασης μεταβίβασης αρμοδιοτήτων του Υπουργού Αι¬ 
γαίου" (ΦΕΚ 651 Β722.5.2000). 

ε) Του άρθρου 29 Ατού Ν. 1558/1985 "Κυβέρνηση και 
Κυβερνητικά Όργανα" (ΦΕΚ 137 Α'), όπως αυτό προστέ¬ 
θηκε με το άρθρο 27 του Ν. 2081/1992 "Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών ε¬ 
παγγελματικόν και άλλες διατάξεις" (ΦΕΚ 154 Α') και τρο¬ 
ποποιήθηκε με την παρ. 2 α του άρθρου 1 του Ν. 
2469/1997. 

2. Το γεγονός ότι από τις διατάξεις του παρόντος δεν 


προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 

3. Την υπ’ αριθμ. 498/2000 γνωμοδότηση του Συμβουλί¬ 
ου της Επικράτειας, μετά από πρόταση του Πρωθυπουρ¬ 
γούς, αποφασίζουμε: 

Άρθρο 1 

1. Μετά το εδ. θ' της παρ. 1 του άρθρου 2 του ΠΔ 
1/1986 προστίθενται τα εδ.ι', ια', ιβ', ιγ', ιδ' και ιε' ως ακο¬ 
λούθως: 

"ι) Η επιχορήγηση, καθώς επίσης η ηθική, η οικονομική 
και με οποιοδήποτε άλλο τρόπο ενίσχυση νομικών προ¬ 
σώπων ή φορέων του δημοσίου ή ιδιωτικού τομέα της η¬ 
μεδαπής ή της αλλοδαπής για δραστηριότητές του που α¬ 
φορούν το Αιγαίο. 

ια) Η οργάνωση, καθώς και η ηθική ή οικονομική ενίσχυ¬ 
ση συνεδρίων, σεμιναρίων, συμποσίων και διαλέξεων 
στην ημεδαπή ή στην αλλοδαπή με αντικείμενο το χώρο 
του Αιγαίου. Με απόφαση των Υπουργών Αιγαίου και Οι¬ 
κονομικών καθορίζονται οι λεπτομέρειες για την εφαρμο¬ 
γή του παρόντος. 

ιβ) Η θεσμοθέτηση και χορήγηση βραβείων ή υλικών α¬ 
μοιβών σε φυσικά ή νομικά πρόσωπα της ημεδαπής ή 
της αλλοδαπής, για την προβολή του χώρου του Αιγαί¬ 
ου. 

ιγ) Η παραγωγή ή αναπαραγωγή εκδόσεων, τηλεοπτι¬ 
κών παραγωγών, ΟΌ. και άλλων οπτικοακουστικών μέ¬ 
σων για την προβολή του χώρου του Αιγαίου. 

ιδ) Η ανάληψη πρωτοβουλίας για την, σύμφωνα με τις 
κείμενες διατάξεις, ίδρυση νομικών προσώπων για την υ¬ 
λοποίηση σκοπών σχετικών με τις αρμοδιότητες του Υ¬ 
πουργείου Αιγαίου. 

ιε) Η ανάθεση μελετών και υπηρεσιών, η προμήθεια α¬ 
γαθών καθώς και η ανάθεση εκτέλεσης δημοσίων έργων 
κατά τις κείμενες διατάξεις. 

2. Η περίπτωση στστ' του εδ. ε' και η περίπτωση εε' του 
εδ. η' της παρ. 3 του άρθρου 2 του ΠΔ 1/1986 καταργού- 
νται. 

Άρθρο 2 

1. α) Το Υπουργείο Αιγαίου διατυπώνει σύμφωνη γνώ¬ 
μη προς την αρμόδια υπηρεσία Πολεοδομίας για κάθε 
θέμα που υπάγεται στην αρμοδιότητά του και ειδικότε¬ 
ρα: 

ί) για την ανέγερση, μερική ή ολική κατεδάφιση, επι¬ 
σκευή, προσθήκη και κάθε είδους οικοδομική εργασία για 
κτίρια που βρίσκονται σε παραδοσιακούς, κηρυγμένους ή 
μη οικισμούς ή παραδοσιακά κτίρια που έχουν κηρυχθεί 
διατηρητέα, έστω και εάν δεν απαιτείται η έκδοση οικο¬ 
δομικής αδείας. 

ϋ) για όλες τις ανωτέρω εργασίες σε κτίριο που, κατά 
την κρίση της αρμόδιας υπηρεσίας του Υπουργείου Αι¬ 
γαίου, μπορεί να χαρακτηρισθεί ως διατηρητέο ή βρίσκε¬ 
ται σε άμεση σχέση με κτίριο που έχει κηρυχθεί ως διατη¬ 
ρητέο. 

ίϋ) για κτίρια που έχουν όψη σε αρχαιολογικούς χώρους 
σε μνημεία ή ανεγείρονται σε οικόπεδα που έχουν άμεση 
σχέση με διατηρητέο κτίσμα ή βρίσκονται εντός παραδο¬ 
σιακών οικισμών. 

ίν) για κτίρια που έχουν όψη σε περιοχές που έχουν χα- 
ρακτηρισθεί ως "ιδιαιτέρου φυσικού κάλλους" ή βρίσκο¬ 
νται μέσα σε αυτές. 

ν) επί ενστάσεων κατά της κρίσης της αρμόδιας πολεο- 
δομικής υπηρεσίας επί των ανωτέρω θεμάτων, για τις ο¬ 
ποίες αποφαίνεται η ΕΠΑΕ σε πρώτο και δεύτερο βαθμό 
ή το Ανώτατο Πολεοδομικό και Αρχιτεκτονικό Συμβούλιο 
(ΑΠΑΣ) σε δεύτερο βαθμό ή για όσες περιπτώσεις παρα- 
πέμπονται προς την ΕΠΑΕ από την αρμόδια πολεοδομική 
υπηρεσία και αφορούν τα ανωτέρω θέματα. 

β) Το Υπουργείο Αιγαίου ελέγχει και ασκεί εποπτεία κα¬ 
τά τις φάσεις εκτέλεσης οικοδομικών εργασιών (ανέγερ¬ 
ση, επισκευή, προσθήκη, κατεδάφιση, κλπ.) επίτηςτηρή- 
σεως των όρων της εκδοθείσης οικοδομικής αδείας για 
την πιστή εφαρμογή της μορφολογίας του κτιρίου σε οι¬ 
κισμούς, κηρυγμένους ή μη, ως παραδοσιακούς ή ιδιαιτέ¬ 
ρου φυσικού κάλλους εντός της Περιφέρειας του Υπουρ¬ 
γείου Αιγαίου και παραπέμπει με αιτιολογημένη εισήγηση 
ως προς τις διαπιστωμένες παραβάσεις στην αρμόδια υ¬ 
πηρεσία της Πολεοδομίας. 

γ) Το Υπουργείο Αιγαίου διατυπώνει σύμφωνη γνώμη 
προς την ΕΠΑΕ και προς τις Δ/νσεις Τεχνικών Υπηρε¬ 
σιών κάθε νομού για κάθε έργο υποδομής από δημόσι¬ 
ους, ιδιωτικούς ή άλλους φορείς και κάθε εργασία που 
αφορά στη διαμόρφωση, τροποποίηση ή ανάπλαση κοι¬ 
νοχρήστων οδών, πλατειών, λιμένων, κρηπιδωμάτων, 
κλπ. στους αναγνωρισμένους με σχετικά ΠΔ ως παρα¬ 
δοσιακούς οικισμούς ή ως τοπία ιδιαιτέρου φυσικού 
κάλλους, στα νησιά που υπάγονται στην περιφέρεια του 
Υπουργείου Αιγαίου, κατά τρόπον ώστε αυτό να εκτε- 
λείται χωρίς να αλλοιώνεται η υπάρχουσα αρχιτεκτονι¬ 
κή και πολεοδομική μορφολογία του Αιγαιοπελαγίτικου 
χώρου. 

2. Μέχρι τη θέση σε ισχύ του Οργανισμού του Υπουρ¬ 
γείου Αιγαίου οι αρμοδιότητες του άρθρου αυτού ασκού¬ 
νται από το ΣΧΟΠ του Υπουργείου Αιγαίου. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και ε¬ 
κτέλεση του παρόντος διατάγματος. 

Αθήνα, 6 Δεκεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 327 
Τροποποίηση των διατάξεων του Π.Δ 1161/1977 "Περί 
των μεγίστων ορίων διαστάσεων και βαρών των αυτο¬ 
κινήτων οχημάτων, αρθρωτών οχημάτων, ρυμουλκού- 
μενων υπό αυτοκινήτων και συρμών". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 53 του Κώδικα Οδικής Κυκλοφορίας, 
που κυρώθηκε με το Ν. 2696/1999 "περί κυρώσεως του 
Κώδικα Οδικής Κυκλοφορίας" (ΦΕΚ 57/Α/1999). 

β. Του άρθρου 29Ατου Ν. 1558/85 "Κυβέρνηση και Κυ¬ 
βερνητικά Όργανα" (ΦΕΚ 137/Α/1985) που προστέθηκε 
με το άρθρο 27 του Ν. 2081/1992 (ΦΕΚ 154/Α/1992). 

γ.Του Π.Δ. 1161/1977 "Περίτων μεγίστων ορίων διαστά¬ 
σεων και βαρώντων αυτοκινήτων οχημάτων, αρθρωτών ο¬ 
χημάτων, ρυμουλκούμενων υπό αυτοκινήτων και συρμών" 
(ΦΕΚ 380/Α/13-12-1977), όπως αυτό ισχύει σήμερα. 

δ. Του Π.Δ. 77/1998 "Προσαρμογή της Ελληνικής Νομο¬ 
θεσίας προς τις διατάξεις της οδηγίας 96/53/ΕΚ του Συμ¬ 
βουλίου της 25ης Ιουλίου 1996 σχετικά με τον καθορισμό, 
για ορισμένα οδικά οχήματα που κυκλοφορούν στην Κοι¬ 
νότητα, των μέγιστων επιτρεπόμενων διαστάσεων στις ε¬ 
θνικές και διεθνείς μεταφορές και των μέγιστων επιτρεπό¬ 
μενων βαρών στις διεθνείς μεταφορές" (ΦΕΚ 71/Α/1998). 

2. Το γεγονός ότι από τις διατάξεις του Διατάγματος αυ¬ 
τού δεν προκαλείται δαπάνη σε βάρος του κρατικού Προ¬ 
ϋπολογισμού. 

3. Την με αριθμό 231/2000 γνωμοδότηση του Συμβουλί¬ 
ου της Επικράτειας με πρόταση των Υπουργών, Περιβάλ¬ 
λοντος, Χωροταξίας και Δημοσίων Έργων και Μεταφο¬ 
ρών και Επικοινωνιών, αποφασίζουμε: 

Άρθρο Μόνο 

1. Στην παράγραφο 2, του άρθρου 2του Π.Δ. 1161/1977 
(ΦΕΚ 380/Α/13-12-1977), όπως αυτό ισχύει σήμερα, προ¬ 
στίθεται περίπτωση στ' η οποία έχει ως εξής: 

"στ'. Η επίτων δημοσίων οδών κυκλοφορία αρθρωτών ο¬ 
χημάτων ή συρμών, με πέντε ή έξι άξονες, που εκτελούν 
εθνικές εμπορευματικές μεταφορές, ολικού φορτίου μέ¬ 
χρι σαράντα χιλιάδων (40.000) χιλιογράμμων. 

Για τις επί μέρους επιτρεπόμενες φορτίσεις, που αφο¬ 
ρούν το μέγιστο επιτρεπόμενο βάρος των οχημάτων που 
συγκροτούν τα αρθρωτά οχήματα ή τους συρμούς και 
των αξόνωντους ή ομάδων αξόνων, ισχύουν οι οριακές τι¬ 
μές της εκάστοτε ισχύουσας κοινοτικής Οδηγίας, με την 
οποία καθορίζονται τα μέγιστα επιτρεπόμενα βάρη των ο¬ 
δικών οχημάτων μεταφοράς εμπορευμάτων που διενερ¬ 
γούν διεθνείς μεταφορές. 

2. Η ισχύς του διατάγματος αυτού αρχίζει απάτη δημο¬ 
σίευσή του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος. 

Αθήνα, 28 Νοεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΜΕΤΑΦΟΡΩΝ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΕΠΙΚΟΙΝΩΝΙΩΝ 

ΚΩΝΣΤΑΝΤΙΝΟΣ ΛΑΛΙΩΤΗΣ ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




